b'\n_START_ARTICLE_\nLohr am Main\n_START_SECTION_\nGeografi\n_START_PARAGRAPH_\nLohr ligger p\xc3\xa5 \xc3\xb8stskr\xc3\xa5ningen af Spessart ved en drejning af Main, der her svinger mod syd. Dette markerer begyndelsen til omr\xc3\xa5det Mainviereck som ogs\xc3\xa5 er den sydlige del af Spessart. I Lohr munder floden Lohr ud i Main.\n_START_SECTION_\nInddeling\n_START_PARAGRAPH_\nTil byen Lohr h\xc3\xb8rer bydelene og landsbyerne\xc2\xa0: Halsbach, Lindig, Pflochsbach, Rodenbach, Ruppertsh\xc3\xbctten, Sackenbach, Sendelbach, Steinbach og Wombach.\n_START_SECTION_\nNabokommuner\n_START_PARAGRAPH_\nLohr gr\xc3\xa6nser til f\xc3\xb8lgende kommuner ( med uret, fra nord): Partenstein, Frammersbach, Fl\xc3\xb6rsbachtal, Fellen, Burgsinn, Rieneck, Neuendorf, Gem\xc3\xbcnden am Main, Karlstadt, Steinfeld, Neustadt am Main, Rechtenbach.\n_START_SECTION_\nHistorie\n_START_PARAGRAPH_\nLohr am Main har v\xc3\xa6ret beboet siden det 8. \xc3\xa5rhundrede, og var i 1295 hovedby i Grevskabet Rieneck. Lohr fik stadsret i 1333.\n_START_SECTION_\nMuseer\n_START_PARAGRAPH_\nP\xc3\xa5 slottet i Lohr er der oprettet et Spessartmuseum der hovedsageligt omhandler Spessarts erhvervs- og h\xc3\xa5ndv\xc3\xa6rkshistorie, men ogs\xc3\xa5 omr\xc3\xa5dets historie i det hele taget._NEWLINE_I Sendelbach er der et skolemuseum, med hovedv\xc3\xa6gten p\xc3\xa5 tiden under kejseriget fra 1871-1918 og det tredje rige (1933\xe2\x80\x931945).\n_START_SECTION_\nBygningsv\xc3\xa6rker\n_START_PARAGRAPH_\nDe vigtigste bygningsv\xc3\xa6rker er Det gamle r\xc3\xa5dhus (1599-1602), Lohrer Schloss (Kurmainzer Slot fra det , 15.-17. \xc3\xa5rhundrede), Bayersturm (byt\xc3\xa5tn, 1330-1385), rester af bybef\xc3\xa6stningen , den gamle bydel med talrige bindingsv\xc3\xa6rk, Kloster Mariabuchen samt barokslottet og kirken i Steinbach._NEWLINE_Siden 1875 har Mainbrederne v\xc3\xa6ret forbundet med den gamle Mainbro . Hundrede \xc3\xa5r senere fulgte den 417\xc2\xa0m lange nye Mainbro, bygget i beton.'